**Divinul nu greșește**

*Artangel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Divinul ne iubește,

De noi se îngrijește,

Dorind să ne educe

Prin viață ne conduce!

Dar la o supărare,

Mânia lui e mare.

Noi vom simți durerea,

Ducându-ne aiurea!

Dacă tot mințind trăiești

Și adevărul nu-l grăiești,

A Lui împărăție...

Nu ți se cuvine ție!

De faci cum El îți spune,

Ești canal de acțiune,

Prin nectarul Cerului,

Devenim canalul Lui!

Adevărul este sfânt,

Cât trăim pe-acest Pământ,

El mereu ne va iubi,

Noi, nu știm nici a-i vorbi!

Rugăciunea dintr-o zi

Poate că ne va trezi,

Dacă Lui ne dedicăm

Vom ști cum să ne adresăm!

Să învățăm să fim mai buni,

Pentru că de prin străbuni,

Omul a evoluat!

Dar noi ce am învățat!

Și mereu ne dușmănim!

Oare pentru ce trăim?

El este mereu în noi

Și ne va scoate din noroi!